sculdich sijn der voirs wed en haen kinden uuyt
te reyckene ghelden ende betalen de some van
twee ende dertich rijnsgulden te vive scellinge gr
brabants elken ryns guld half bynne eenre maent
naistcomen ende half bynne der vrijheyt vander
sinpemarct van antwerpe dair naest volgen
Ende hier mede sulle alle achterstellen en veste van
sculden die de voirs wed ten voirs jane van
yeghewert in eniger manien tot des dage toe gehoude
es geweest quijt ende te nyeuten sijn sonder daf
enichssins in toecomen tijde der selver wed oft hair
kinden oft huen oire erve ende naecomeling enichssins
uuyt saken van dien te moegen aenspreken in enig
gerichte gheestelijck oft weerlijck oft enichssins in
eniger manien dome te moeyen pramen oft malesten
Ende desgelijcx sullen die wed ende jan aert anth
qman kat ende lijsbeth borremans haer kinden mychiel
roose als man ende moboir aleyts borremans peeter
selkarts als man ende moboir heylwigen borremans
susten der voirs gebrueden en susten borremans vertijden
op alle de voirs goede bij wijlen jane borremans voe
en der voirs wed nae beseten in pprieteyte en
dair op jan van yeghem sete erfrinte hadde oft andssins
in huerigen vand voirs jane van yeghem gehouden
Sonder hen alsoe voirs is enichssins dair inne enich
recht te hebben oft behouden ende den selve janne van
yeghem sijn oir erve ende naecomeling die alsoe voirs
is peyslijc ende vredelijck te laten volgen sonder hen
dair af oft uuyt ocsuyne van dat hij dair af bynne
en zedert den tijde vand orloge en dat die selve
jan die goede in handen gehadt heeft bij gebreke va
betaling sijnder erfrinte en huerig otfaen mach hebbe
in wat manien dat zij niet aen te spreken moeyen noch
vexen mair metter voirs somen van xxxii rijnsguld
tot ewigen dagen te vreden te bliven en den selven
jane van yeghem en sijn oir erve en naec tot des
dage toe mijtscelde en daf gerecht warat te sijne
Ende des sal h jan van yeghem betale alle die coste bijd
voirs wed en haer kinden om des sake wille mette voirs
huen segmane gedaen en verteert te loeven cor
berghe ijssche decebr ulta